യൂക്ക വാലി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ള സാൻ ബർനാർഡിനൊ കൌണ്ടിയുലുൾപ്പെട്ട ഒരു പട്ടണമാണ് യൂക്ക വാലി. 2020 ലെ സെൻസസ് പ്രകാരം പട്ടണത്തിലെ ജനസംഖ്യ 21,738 ആയിരുന്നു. ഈ പട്ടണം ട്വൻറി നയൻ പാം പട്ടണത്തിന് 17 മൈൽ (27 കി.മീ.) പടിഞ്ഞാറും പാം സ്പ്രിംഗ് പട്ടണത്തിന് 37 മൈൽ (60 കി.മീ.) വടക്കായും ബർസ്റ്റോ പട്ടണത്തിന് 17 മൈൽ (27 കി.മീ.) തെക്കായും ലുസെർനെ താഴ്വരയുടെ 45 മൈൽ (72 കി.മീ.) തെക്കുകിഴക്കായും സാൻ ബർനാർഡിനൊ പട്ടണത്തിന് 55 മൈൽ (89 കി.മീ.) കിഴക്കായുമാണ് സ്ഥിതി ചെയ്യുന്നത്.തെക്ക് ജോഷ്വ ട്രീ നാഷണൽ പാർക്കും പടിഞ്ഞാറ് സാൻ ബെർണാർഡിനോ പർവതനിരകളും അതിരിടുന്ന യുക്ക വാലി പട്ടണം സമുദ്രനിരപ്പിൽ നിന്ന് ഏകദേശം 3,300 അടി (1,000 മീറ്റർ) ഉയരത്തിൽ മൊജാവേ മരുഭൂമിയിലാണ് സ്ഥിതി ചെയ്യുന്നത്.

 ഭൂമിശാസ്ത്രം 
മൊറോംഗോ തടത്തിന്റെ മധ്യഭാഗത്തായി 3,300 അടി ഉയരത്തിലാണ് യുക്ക താഴ്‌വര സ്ഥിതി ചെയ്യുന്നത്. ജോഷ്വ ട്രീ നാഷണൽ പാർക്ക് അതിന്റെ തെക്കൻ അതിർത്തിയോട് ചേർന്നാണ്. യു.എസ്. സെൻസസ് ബ്യൂറോയുടെ കണക്കനുസരിച്ച്, പട്ടണത്തിന്റെ ആകെ വിസ്തീർണ്ണം 40.0 ചതുരശ്ര മൈൽ (104 ചതുരശ്ര കിലോമീറ്റർ) ആണ്. ഇതെല്ലാം കരഭൂമിയാണ്. അതിലൊന്നും വെള്ളം കൊണ്ട് മൂടപ്പെട്ട പ്രദേശങ്ങളില്ല. ജോഷ്വ ട്രീ ദേശീയോദ്യാനത്തിന് വടക്കായി യുക്ക താഴ്‌വര സ്ഥിതി ചെയ്യുന്നു. അതേസമയം ലിറ്റിൽ സാൻ ബെർണാർഡിനോ പർവതനിരകളും നിരവധി കുന്നുകളും പട്ടണത്തിന്റെ വലിയൊരു ശതമാനം ഭാഗത്ത് വ്യാപിച്ചുകിടക്കുന്നു.

സമുദ്രനിരപ്പിൽ നിന്ന് 3,224 അടി (983 മീറ്റർ) ഉയരത്തിലാണ് ഈ ഉയർന്ന മരുഭൂമി സമൂഹം (സിറ്റി ഹാൾ) സ്ഥിതി ചെയ്യുന്നത്. 4,000 അടിയിലേയ്ക്ക് (1,200 മീറ്റർ)  താഴ്ന്ന പ്രദേശങ്ങളിൽ മഞ്ഞുവീഴ്ച ഏതാണ്ട് എല്ലാ വർഷവും സംഭവിക്കുന്നു. ഈ പ്രദേശത്തിന്റെ ഭൂപ്രകൃതി കാട്ടുതീക്ക് സാധ്യതയുള്ളതായതാണ് (2006 ജൂലൈയിലെ പയനിയർടൗൺ തീപിടുത്തം പോലെ). പട്ടണത്തിനുള്ളിലും അതുപോലെ സാൻ ബെർണാർഡിനോ ദേശീയ വനത്തിന് പുറത്തുള്ള പർവതനിരകളിൽ മഴക്കാലത്തു വളർന്നുവരുന്ന കുറ്റിച്ചെടികളും മുൾക്കാടുകളുമടങ്ങിയ സസ്യജാലങ്ങൾ വേനൽക്കാലത്തെ ചൂടിൽ വാടിപ്പോകുകയും നശിക്കുകയും ചെയ്യുന്നു, ഇത് തീപിടുത്ത സമയത്തെ ഇന്ധനംമായി പരണമിക്കുന്നു. യുക്ക താഴ്‌വരയിൽ ഉയർന്ന തോതിലുള്ള ഭൂകമ്പ പ്രവർത്തനങ്ങൾ അനുഭവപ്പെട്ടിട്ടുണ്ട്. പട്ടണത്തിനും മൊറോംഗോ തടത്തിനും കുറുകെ ഫോൾട്ട് ലൈനുകൾ കടന്നുപോകുന്നു.

 കാലാവസ്ഥ 
കോപ്പൻ കാലാവസ്ഥാ വർഗ്ഗീകരണ സംവിധാനം അനുസരിച്ച്, യുക്ക താഴ്‌വരയിൽ തണുത്ത മരുഭൂമി കാലാവസ്ഥയാണ് അനുഭവപ്പെടുന്നത്, കാലാവസ്ഥാ ഭൂപടങ്ങളിൽ ഇതിനെ "BWk" എന്ന് ചുരുക്കി വിളിക്കുന്നു.

 അവലംബം 

പുറത്തേയ്ക്കുള്ള കണ്ണികൾ


 യൂക്ക വാലി ചേംബർ ഓഫ് കൊമേഴ്സ്

വർഗ്ഗം:കാലിഫോർണിയയിലെ നഗരങ്ങൾ